news_article: HIFK kaikessa edellä HPK:ta
  Helsinki, 1. 12. (STT)
  Jääkiekon SM-liigassa viime kaudella HIFK:ta valmentanut Hannu Kapanen oli allapäin sunnuntaina, kun hänen nykyinen miehistönsä HPK kohtasi helsinkiläisryhmän.Kapasen ohjeet ja neuvot eivät tavoittaneet hämeenlinnalaisia ja HIFK rökitti vieraansa 5—0.
  Kapanen arveli, että kamppailun käsikirjoituksen siemen syntyi lauantaina. HPK onnistui näet Jyväskylän visiitillään nousemaan vahvan lopun ansiosta 4—3-voittoon, ja kääntäen HIFK kompastui samoilla lukemilla Turussa heikosti sujuneen ottelun jälkipuoliskon takia.
  — IFK oli meitä selvästi edellä etenkin asennepuolella. He voittivat meidät järjestelmällisesti kaksinkamppailuissa ja luistelussa, Kapanen vertaili.
  HIFK:n hyökkäyspäässä terävin syömähammas oli vasta viikon koossa ollut ja nyt kolmannessa ottelussaan kukoistukseen puhjennut ketju Jari Laukkanen—Olli Jokinen—Markku Hurme. Kahden maalin ja yhden syötön HPK:ta vastaan kerännyt Laukkanen kuvasi Jokista (1+2) lahjakkaaksi ja Hurmetta (0+2) työmyyräksi.
  Alkukauteen verrattuna helsinkiläisistä eniten on otteitaan parantanut Niklas Eriksson, joka pelasi näyttävästi ja tehokkaastikin Mika Kortelaisen ja Tom Bissetin keskellä. Ruotsalainen sentteri iski komean 5—0-maalin polviltaan rystylaukauksella.
  Kapanen
  terävin
  HPK:n puolustusta ei taas voinut edes ivaten kehua ahertamisesta. Maalivahti Andrew Verner joutui torjumaan lähes useammin vastustajan pelaajia tontillaan kuin kiekkoja. Kaksi kertaa HIFK:n kärkkäät hyökkääjät rusikoivat pelivälineen kanadalaisen maalivahdin kotipesän edustalta verkkoihin tämän yrittäessä pysäyttää tapahtumat jään pinnasta räpylällään.
  Vernerin virkaveli toisessa päädyssä taas sai apuja kenttäpelaajilta. Etenkin kamppailun alussa HPK:n ylivoimahyökkäykset nollannut Jan Lundell tuurasi ansiokkaasti Sakari Lindforsia. Lindfors muisteli Lundellin kerran aiemminkin yltäneen HIFK-paidassa nollapeliin.
  HPK:n terävin oli verbaalisuutensa ansiosta Hannu Kapanen. HPK valmentaja kysäisi ottelun jälkeisessä lehdistötilaisuudessa kuuluvasti HIFK:n pelaajahankinnoista vastaavalta Jarmo Kekäläiseltä, että onko hyvään pistevauhtiin päässyt Jari Laukkanen (9+13=22) kaupan. Kekäläinen vastasi hämmentyneenä, ettei Laukkanen ole myytävänä.
  Tarkkaavaisimmat olivat näkevinään Kapasen kommenteissa kätketyn piikittelyn. HPK:n budjetti kun on kuusi miljoonaa markkaa pienempi kuin HIFK:lla. Pelaajapalkkioihin helsinkiläisseuraa toistaiseksi paremmin menestyneet hämeenlinnalaiset ovat suunnitelleet käyttävänsä yli miljoonan vähemmän kuin HIFK. (STT)
  tomi
  
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18
events: game result penalty penalty goal penalty penalty goal goal penalty goal penalty penalty penalty penalty penalty goal saves saves
events: HIFK rökitti vieraansa HPK:n 5—0. Kaksi maalia ja yhden syötön HPK:ta vastaan keräsi Jari Laukkanen. E4 E4 Helsinkiläisten Niklas Eriksson iski 5—0 -maalin ylivoimalla. Jan Lundell torjui HIFK:lle 19 kertaa. Maalivahti Andrew Verner HPK:n päädyssä torjui 31 kiekkoa.
events: HIFK
events: HPK
events: 5–0 1–0 2–0 3–0 4–0 5–0
events: 1–0 3–0 1–0
events: power play
events: power play
events: Jani Nikko Mika Kortelainen Jari Laukkanen Toni Sihvonen Erik Kakko Juri Kuznetsov O. Jokinen Tom Koivisto Jari Laukkanen Jarkko Ruutu Rami Alanko Aleksandr Andrijevski Mika Kortelainen Tommi Hämäläinen Niklas Eriksson Jan Lundell Andrew Verner
events: Olli Jokinen Markku Hurme
events: Mika Kortelainen Tom Bissett
events: Jari Laukkanen
events: Markku Hurme O. Jokinen
events: Mika Kortelainen
events: guest home home home guest home home guest home home guest guest home guest home home guest
events: HPK HIFK HIFK HIFK HPK HIFK HIFK HPK HIFK HIFK HPK HPK HIFK HPK HIFK HIFK HPK
events: 3.52 7.05 10.32 12.43 16.19 22.27 23.46 26.16 26.38 30.22 35.1 46.34 47.12 58.54 59.36
events: 2 2 2 2 2 2+2 2 2 2 2
events: 19 31